Kvalitetspolitik for DanPilot 


DanPilot (SOV) (herefter ”DanPilot”) har siden 2013 forpligtet sig til konsekvent at benytte 
og kontinuerligt forbedre virksomhedens kvalitetsledelsessystem, i henhold til DIN EN ISO 
9001 version 2015. 


DanPilots kvalitetspolitik fastlægger rammerne for vores kvalitetsmål og kontrolleres 
regelmæssigt for sin hensigtsmæssighed og rimelighed. DanPilots kvalitetsmål fastlægges 
af bestyrelsen for direktionen på årlig basis. 


For os betyder kvalitet ikke kun selve lodsningens kvalitet, men også hvert enkelt 
procestrin, der skal til for at kundeoplevelsen resulterer i så god en oplevelse som muligt. 


Det er derfor vores ambition at forstå vores kunders individuelle behov, så vi kan tilbyde 
dem løsninger af høj kvalitet på et konkurrenceudsat marked. 


Vi arbejder løbende på at forbedre produktkvaliteten, leveringspålideligheden og vores 
service for at øge kundetilfredsheden yderligere. Tilbagemeldinger fra vores kunder er for 
os et vigtigt input til at kunne forbedre os. Vores kunders tilfredshed er et centralt 
interesseområde for vores virksomhed, og den måles derfor periodisk. 


Sikkerhed er et nøgleord i operationerne og det som vi reelt sælger til kunden. Derfor er 
sikkerhed på alle niveauer i organisationen en væsentlig del af kvalitetspolitikken, da vi 
fortsat ønsker at være førende og levere en høj grad af sikkerhed til vores kunder. 


DanPilots processer har til formål at opfylde vores kunders forventninger, og processerne 
forbedres regelmæssigt. Disse forbedringer initieres af vores medarbejdere, ved hjælp af 
efterprøvninger, intern audit, samt med inputs fra medarbejderne gennem dialog og 
åbenhed. Optimeringen af vores processer forgår altid efter "Plan - Do - Check - Act 
modellen." 


Medarbejderne er vores mest værdifulde aktiv. De udvælges på baggrund af faglige og 
personlige kvalifikationer og videreuddannes kontinuerligt. Vi fremmer egne initiativer og 
ansvar på alle niveauer af organisationen. At sikre en god trivsel hos medarbejderne er 
også en del af kvalitetspolitikken og måles i forbindelse med den årlige 
tilfredshedsundersøgelse. 


Vedtaget på bestyrelsesmøde 23. marts 2022. 

